TGIF2LY
Y-vezani transformirajući faktor rasta-beta-inducirani faktor 2 jest protein koji je kod ljudi kodiran genom TGIFLY sa hromosoma Y. [[citogenetika|Citogenetička lokacija je: Yp11.2, a genomske koordinate (GRCh38): Y:3,579,066–3,580,040 (prema NCBI, OMIM: 400025) Yp11.2/Xq21.3 je homologni blok specifičan za ljude koji čini najveću zajedničku regiju među spolnim hromosomima, koji se proteže na oko 3,5 Mb. U ovom segmentu mapirane su dvije transkribovane sekvence: protokadherinski geni PCDHX (300246) i PCDHY (400022) i X-vezani poli(A)-vezujući protein PABPC5 gen (300407), čiji je Y-homolog izgubljen tokom ljudske evolucije . Blanco-Arias et al. (2002) izvijestili su o genomskoj strukturi, ekspresiji i evolucijskoj konzervaciji treće (X-Y homologne) transkribirane sekvence mapirane na ovoj regiji i označili je TGIFLX (300411)/TGIFLY za X/Y sličan TGIF-u. Geni sadrže homeodomene koji se odnose na porodicu gena superklase TALE (ekstenzija petlje od tri aminokiseline). U jednoj studiji iz 2011., polazi se od konstatacije da TG-interakcioni faktori (TGIFs) pripadaju porodici proteina homeodomena TALE, uključujući i ljudske TGIF1, TGIF2 i TGIFLX/Y. I TGIF1 i TGIF2 djeluju kao faktori transkripcije koji potiskuju signalizaciju TGF-β. Ljudski TGIFLX i njegov ortolog, Tex1 kod miša, su X-vezani geni koji se eksprimiraju samo u testisima odraslih. TGIF2 je nastao duplikacijom iz TGIF1, dok je TGIFLX nastao retrotranspozicijom na hromosom X. Ovi geni nisu okarakterisani ni kod jednog neeuterijskog sisara. Stoga su proučavali porodicu TGIF u tamarskog valabija (torbarski sisar), kako bi istražili njihovu ulogu u reprodukciji i kako i kada su ovi geni mogli evoluirati svoje funkcije i hromosomske lokacije. Dobijeni rezultati pokazuju da su i TGIF1 i TGIF2 bili prisutni u tamarskom genomu na autosomima, ali TGIFLX je bio odsutan. Tamarski TGIF1 dijeli sličan obrazac ekspresije tokom ebembriogeneze, seksualne diferencijacije i u tkivima odraslih kao i TGIF1 kod euterijskih sisara, što sugerira da je funkcionalno konzerviran. Torbarski TGIF2 bio je sveprisutno eksprimiran tokom ranog razvoja, kao kod ljudi i miša, ali kod odraslih, eksprimiran je samo u gonadama i slezeni, više kao obrazac ekspresije ljudskog TGIFLX-a i mišjeg Tex1. Tammar TGIF2 mRNA je specifično otkrivena u okruglim i izduženim spermatidama. U zrelim spermatozoidima nije otkrivena iRNK. TGIF2 protein bio je specifično lociran u citoplazmi spermatida, te u zaostalom tijelu i središnjem dijelu repa zrelih spermatozoida. Ovi podaci sugeriraju da torbarski TGIF2 može sudjelovati u spermiogenezi, kao što TGIFLX djeluje kod Eutheria. TGIF2 je prvi put otkriven u jajniku sa iRNK proizvedenom u granulastim i tekinim ćelijama, što sugerira da može također imati ulogu u folikulogenezi. Autori izvode zaključak da ograničena i vrlo slična ekspresija torbarskog TGIF2 sa X-vezanim paralozima kod euterija sugerira da je evolucija TGIF1, TGIF2 i TGIFLX kod njih bila praćena promjenom od sveprisutne prema tkivno-specifičnoj ekspresiji. Distribucija i lokalizacija TGIF2 u proučavanim gonadama odraslih sugerira da je postojala ultra-konzervirana funkcija za porodicu TGIF u plodnosti i da je TGIF2 već funkcionirao u spermatogenezi i potencijalno folikulogenezi mnogo prije retrotranspozicije u hromosom X euterijskih sisara. Ovi rezultati također pružaju dodatne dokaze da je euterijski X-hromosom aktivno regrutovao gene povezane sa spolom i razmnožavanjem tokom evolucije sisara.